paragraph_text: Jedan je od glavnih predstavnika poljskog modernizma. Rođen je u onom dijelu Poljske koji je u to vrijeme bio pod pruskom vlašću, studirao je u Berlinu te je u početku pisao na njemačkom. Nakon boravka u Francuskoj, Španjolskoj i Italiji nastanio je 1898. godine u Krakovu, gdje je uređivao modernistički časopis "Žycie". Stekavši reputaciju već u Berllinu, dočekan je kao "posljednja riječ europske kulture", te je uživao ugled stjegonoše njemačkog modernizma.